CELEX: 62016TN0153
Language: et
Date: 2016-04-08 00:00:00
Title: Kohtuasi T-153/16: 8. aprillil 2016 esitatud hagi – Acerga versus nõukogu

6.6.2016   
            
            
               ET
            
            
               Euroopa Liidu Teataja
            
            
               C 200/28
            
         8. aprillil 2016 esitatud hagi – Acerga versus nõukogu
   (Kohtuasi T-153/16)
   (2016/C 200/40)
   Kohtumenetluse keel: hispaania
   
      Pooled
   
   
      Hageja: Asociación de armadores de cerco de Galicia (Acerga) (Sada, Hispaania) (esindaja: advokaat B. Huarte Melgar)
   
      Kostja: Euroopa Liidu Nõukogu
   
      Nõuded
   
   Hageja palub Üldkohtul:
   
               —
            
            
               tühistada nõukogu 22. jaanuari 2016. aasta määrus (EL) 2016/72, millega määratakse 2016. aastaks kindlaks teatavate kalavarude ja kalavarurühmade püügi võimalused, ja nõukogu 30. märtsi 2016.aasta määrus (EL) 2016/458, millega muudetakse määrust (EL) 2016/72 seoses teatavate kalapüügivõimalustega;
            
         
               —
            
            
               mõista käesoleva menetlusega seoses hagejal tekkinud kohtukulud välja Euroopa Liidu Nõukogult.
            
         
      Väited ja peamised argumendid
   
   Hagi põhjenduseks esitab hageja viis väidet.
   
               1.
            
            
               Esimene väide, et on rikutud suhtelise stabiilsuse põhimõtet.
               Sellega seoses märgitakse, et kuna alati kohaldatakse samu protsendimäärasid kalapüügivõimaluste jaotamisele, siis ei võeta arvesse alates 1981. aastast EMÜ-ga liitunud liikmesriikide piirkondasid, kelle kohalik elanikkond on (ja oli tollel ajahetkel) suuresti sõltuvuses kalapüügist. Seetõttu ei täideta oma enda eesmärki tagada suhteline stabiilsus.
            
         
               2.
            
            
               Teine väide, et on eiratud eemärke luua majanduslikku ja sotsiaalset kasu ning töökohti, mis on kehtestatud PPC 2013 artikli 2, 2 lõikes 1, kuna ei võetud arvesse Hispaania piirkondi, mille kohalik elanikkond on suuresti sõltuvuses kalapüügist.
            
         
               3.
            
            
               Kolmas väide, et on eiratud diskrimineerimise keelu põhimõtet, kuna vaidlustatud õigusakt kohaldab suhtelise stabiilsuse põhimõtet sarnastele olukordadele erinevalt.
            
         
               4.
            
            
               Neljas väide, et on rikutud ELTL artiklis 3 sätestatud solidaarsuse põhimõtet.
               Sellega seoses väidetakse, et nii riiklike püügikvootide jaotust (mis tugineb suhtelisele stabiilsusele), mis on määratud määruses (EL) 2016/72, kui ka abimeetmeid püügikoormuse kontrollimiseks ei ole kõigile liikmesriikidele samas ulatuses kohaldatud.
            
         
               5.
            
            
               Viies väide, et on rikutud avatud turumajanduse ja vaba konkurentsi põhimõtet ja Euroopa Liidu kapitali liikumise põhivabadust.
               Sellega seoses kinnitatakse, et määruses (EL) 2016/72 ei nähta ette võimalust vahetada püügikvoote turustatavate püügiõiguste vahendusel EL liikmesriikide ettevõtjate või tootjaid ühendavate organisatsioonide vahel.